Чујте Срби! Чувајте се себе (А. Рајс)/2.9
О ИНТЕЛИГЕНЦИЈИ
КЛЕЧАЊЕ ПРЕД НОВЦЕМ

Наравно, пошто је воде ниска осећања, "интелигенција" клечи пред новцем. Што више новца има неко, ма колико га нечасно стекао, то га она више уважава и истовремено му завиди. Краљ-новац господари вашом интелигенцијом. По њој, човек све себи може дозволити под условом да има много новчаница у џепу. Част је непозната вредност на берзи "интелигенције". Частан човек се сматра глупаком, а цени се само онај који лукавством уме да окрене догађаје у своју корист. Природно је да родољубље не иде уз таква осећања. Стога та лепа врлина сасвим недостаје вашој "интелигенцији". Оно што она у згодној прилици хоће да подметне као родољубље само је обична завист према другима. Многи припадници "интелигенције" би хладно жртвовали слободу, и опстанак своје земље, ако би то њима лично било од користи.

Чујте Срби! Чувајте се себе (А. Рајс)